stanford-oval/wikipedia huggingface dataset:
Extreme E

| Extreme E |
| --- | --- |
  Extreme E -kausi 2024 
Luokka:  maastoautot
Maa:  kansainvälinen
Ensimmäinen kausi:  2021
Virallinen kotisivu
Exteme E -auto esitteillä messuilla vuonna 2020.
Extreme E on moottoriurheilusarja, jossa on maastoajoa sähköautoilla. Sarjan on perustanut Formula E -sarjan perustaja Alejandro Agag. Sarjasta sanotaan, että sen kalenteri on suunniteltu esittämään ilmastonmuutoksen ja ihmisten toiminnan vaikutukset maailman etäisimmissä paikoissa.
Sarjan autot kulkevat St. Helena -nimisellä laivalla, joka toimii tukikohtana, jossa on vedyllä toimiva polttokennoja käyttävä latausasema. Tarkoituksena on käyttää laivaa lentokoneiden sijaan hiilijalanjäljen pienentämiseen.
Extreme H on suunnitteilla oleva sarja, jossa autot käyttävät vedyllä toimivia polttokennoja. Sarjaa ajetaan Extreme E -sarjan ohella ja sen ensimmäisen kauden suunnitellaan olevan vuonna 2024. Autot käyttävät Extreme E -sarjan runkoa ja voimansiirtoa.
Kaudet

Kausi 2021 sisälsi viisi kilpailua. Senegaliin suunniteltu kauden avaus vaihtui Saudi-Arabiaksi koronapandemian johdosta. Brasiliaan ja Argentiinaan suunnitellut kilpailut korvattiin myös.
Kausi 2022 alkoi Saudi-Arabiasta ja sisälsi viisi kilpailua.
Kausi 2023 alkoi Saudi-Arabiasta ja sisälsi viisi kilpailua.
Europa Vision

| Europa Vision |
| --- | --- |
Yritysmuoto:  osakeyhtiö
Lakkautettu:  1990-luvun puoliväli
Tuotteet:  elokuvat
Infobox OKVirheellinen NIMI-arvo: 
Oy Europa Vision Ab oli 1990-luvun puoliväliin toiminut tuotemerkkien Egmont Filmin ja Showtimen suomalainen elokuvalevittäjä. Levittäjä vastasi muun muassa Disneyn elokuvien ja piirrossarjojen sekä Yleisradion televisio-ohjelmien levityksestä. Europa Vision julkaisi viihdesarja Kummelin vuosien 1991–1993 jaksoista kahdeksan myyntivideota vuonna 1994, joka oli samalla Yleisradion ensimmäinen televisiosarja, jota julkaistiin yksityisille ihmisille. Europa Vision oli Rautakirjan tytäryhtiö. Vuonna 1995 se sulautettiin toiseen Rautakirjan tytäryhtiöön Finnkinoon.
Haiti kesäolympialaisissa 2016

Haiti osallistui Rio de Janeiron olympialaisiin vuonna 2016 kymmenen urheilijan joukkueella. Lipunkantajana avajaisissa toimi painija Asnage Castelly.
Joukkue > Judo

Josue Deprez - Miesten alle 73 kg
Joukkue > Nyrkkeily

Richardson Hictins - Miesten alle 64 kg
Joukkue > Paini

Asnage Castelly - Miesten alle 74 kg vapaapaini
Joukkue > Painonnosto

Edouard Joseph - Miesten alle 62 kg
Joukkue > Taekwondo

Anita Louissant - Naisten alle 67 kg
Joukkue > Uinti

Frantz Dorsainvil - Miesten 50 metrin vapaauinti
Naomy Grand'Pierre - Naisten 50 metrin vapaauinti
Joukkue > Yleisurheilu

Haiti sai kolme paikkaa Rio de Janeiron olympialaisten yleisurheiluihin.
Jeffrey Julmis - Miesten 110 metrin aitajuoksu
Darrell Wesh - Miesten 100 metrin juoksu
Mulern Jean - Naisten 100 metrin aitajuoksu
Erkki Rajamäki (muusikko)

Erkki Olavi Rajamäki (s. 20. heinäkuuta 1952 Parkano) on suomalainen bassobaritoni ja laulupedagogi.
Elämä ja ura

Rajamäki on suorittanut Sibelius-Akatemiassa kanttori-urkurin ja yksinlaulunopettajan tutkinnot sekä laulun diplomitutkinnon. Opintojaan hän täydensi ensikonserttinsa jälkeen useaan otteeseen Saksassa.
Rajamäki on kotimaan lisäksi konsertoinut useissa Euroopan maissa sekä Keniassa, Kanadassa ja Yhdysvalloissa. Hän on myös vieraillut Suomen Kansallisoopperassa ja maakuntaoopperoissa.
Laulajan urallaan Erkki Rajamäki on profiloitunut erityisesti oratoriolaulajana, ja häntä on kuultu useimpien suomalaisten orkestereiden ja kuorojen suurten kirkkomusiikkiteosten esitysten solistina.
Sibelius-Akatemian lisäksi Rajamäki on toiminut yksinlaulun opettajana mm. Teatterikorkeakoulussa sekä lukuisilla äänenmuodostus- ja laulukursseilla.
Laulajan ja pedagogin roolien lisäksi Rajamäki tunnetaan myös kuoronjohtajana.  Kirkkomuusikkona toimiessaan hän perusti vuonna 1984 Canzonetta Nova -kuoron, jota hän johti 28 vuoden ajan. Kuoro on yli 60 laulajan oratoriokuoro, jonka ohjelmistoon kuuluvat useimmat keskeiset kirkkomusiikkiteokset.
Erkki Rajamäki on ollut solistina monissa oratorio-, passio- ja kuoromusiikkilevytyksissä. Häneltä on lisäksi ilmestynyt useita soololevyä.
Rajamäelle on myönnetty director cantus- ja director musices -arvonimet.
Erkki Rajamäki on toiminut vuodesta 1986 lähtien yksinlaulun opettajana ja edelleen laulutaiteen lehtorina Taideyliopiston Sibelius-Akatemiassa.
Aiheesta muualla

Canzonetta Nova -kuoron kotisivut
Espanja kesäolympialaisissa 2012

Espanja osallistui Lontoon kesäolympialaisiin 2012 278 urheilijalla. Kyseessä oli 22. kerta kun Espanja osallistui kesäolympialaisiin. Espanja sai kisoista yhden mitalin vähemmän kuin Pekingissä 2008, jolloin saaliiksi tuli 18 mitalia. Espanja saavutti kolme kultaa, kymmenen hopeaa ja neljä pronssia. Maan lipunkantajana toimi avajaisissa koripalloilija Pau Gasol ja päättäjäisissä puolestaan meloja Saul Craviotto Rivero.
Mitalistit > Kultaa

Marina Alabau - Purjehdus, naisten RS:X
Joel González - Taekwondo, miesten 58kg
Támara Echegoyen, Ángela Pumariega, Sofía Toro - Purjehdus, Elliott 6m
Ferdinand Wrede

Victor Karl Paul Ferdinand Wrede (1863 Spandau, Saksa – 1934 Marburg, Saksa) oli saksalainen kielentutkija, jonka erikoisalana olivat muinaiset germaaniset kielet ja niiden murteet ja murrealueet. Erityisesti hänet tunnetaan itägermaanisten kielten kuten vandaalin kielen tutkijana ja selvittelijänä. Hän toimi Marburgin Philipps-Universitätin dosenttina vuodesta 1891 kuolemaansa saakka. Hän osallistui myös suuren Deutscher Sprachatlas -teoksen toimitukseen.
Havaijin kielioppi

Havaijin kielioppi käsittää havaijin kielen mofrologian ja syntaksin. Fonologiaa käsitellään erikseen.
Substantiivit > Luku

Havaijin kielessä substantiiveilla ei pääsääntöisesti ole kieliopillista lukua. Mikäli monikkoa halutaan ilmaista, voidaan käyttää joko monikon prepositiota nā ja/tai käyttämällä partikkelia mau substantiivin edellä.
Vain muutamilla sanoilla on erillinen luku  yksikössä ja monikossa, jonka erottaa vokaalin pituudesta:
| Yksikkö | Monikko | Suomeksi |
| --- | --- | --- |
| ‘aumakua | ‘aumākua | perhejumala |
| ‘elemakule | ‘elemākule | vanha mies |
| kahiko | kāhiko | vanha ihminen |
| kahuna | kāhuna | pappi |
| kaikamahine | kaikamāhine | tyttö |
| kanaka | kānaka | ihminen |
| kupuna | kūpuna | isovanhempi |
| luahine | luāhine | vanha nainen |
| makua | mākua | vanhempi |
| wahine | wāhine | nainen |
Substantiivit > Artikkeli

Yksikön epämääräinen artikkeli on he.
Yksikön määräinen artikkeli on joko ke tai ka. Oikea artikkeli riippuu pääsanasta, ja yleissääntö on, että sanat, jotka alkavat kirjaimilla K, E, A ja O saavat artikkelin ke.
Toisinaan se, onko artikkli ke vai ka, vaikuttaa sanan lopulliseen merkitykseen:
| --- | --- |
ke pā (lautanen): ka pā (piha)
ke po‘o (pää (ruumiinosa)): ka po‘o (pää (organisaation), johtaja)
Substantiivit > Luokka

Havaijin kielessä substantiiveilla on kaksi luokkaa sen perusteella, voiko niiden omistamisen valita vai ei. O-luokkaan kuuluvat sellaiset substantiivit, jotka henkilö omistaa oletusarvoisesti. A-luokan substantiivit ovat sellaisia, joiden omistamisen henkilö valitsee ja voi halutessaan luopua niistä. Tarkempi lajittelu alla:
| A-luokka | O-luokka |
| --- | --- |
Asiat, jotka henkilö valitsee omistavansa (puke: kirja): Asiat, joiden omistamista henkilö ei voi itse valita
Ihmissuhteet, joiden syntymisestä henkilö vastaa itse (keiki: lapsi, wahine: nainen; vaimo): Asiat, jotka ovat niin pysyviä tai liikkumattomia, ettei henkilö itse pysty niitä liikuttamaan (moena: matto)
Asiat, joita voi kantaa (pūʻolo: paketti): Asiat, jotka ovat hyvin läheisiä henkilön kehoa (pena lehelehe: huulipuna)
Asiat, jotka ovat henkilön komennuksessa (ʻīlio: koira): Asiat, jotka ovat henkilön sisällä, päällä tai alla (lole: vaatteet)
Omistussuhteet, joissa henkilö ei itse ole, mutta jotka ovat hänen hallinnassaan (pā ʻāina: pelto): Perityt asiat
: Kulkuneuvot ja eläimet, joilla henkilö voi ratsastaa (lio: hevonen)
: Asiat, joilla on erityinen kulttuurillinen tai historiallinen merkitys (ʻāina: kotimaa)
: Erisnimet ja nimi-sana (inoa: nimi)
: Sukulaisuussuhteet, joiden syntymiseen henkilö ei voi itse vaikuttaa, ja ystävät (makuakāne: isä)
Sanatvoivat vaihdella A- ja O-luokkien välillä sen mukaan, mikä on sanan lopullinen merkitys lauseessa: koʻu ake (minun maksani [sisäelin]) vs. kāʻu ake (minun maksani [ruokana]).
Substantiivit > Suku ja sukupuoli

Havaijin kielessä ei ole kieliopillista sukua, mutta mikäli halutaan ilmaista sukupuolta, siihen käytetään sanoja kāne (miespuolinen) ja wahine (naispuoliset): moa kāne (kukko), moa wahine (kana).
Pronominit > Persoonapronominit

Havaijin kielen persoonapronominit ovat seuraavat:
|  | Yksikkö | Kaksikko | Monikko |
| --- | --- | --- | --- |
| I pers. | au / wau / a‘u | kāua (ink.) | kākou (ink.) |
| I pers. | au / wau / a‘u | māua (eks.) | mākou (eks.) |
| II pers. | ‘oe | ‘olua | ‘oukou |
| III pers. | ia | lāua | lākou |
Pronominit > Demonstratiivipronominit

Havaijin kielessä käytetään kolmea eri demonstratiivipronominia:
Kēia: tämä
Kēlā: tuo
Kēna: se
Syntaksi

Havaijin lauseopissa käytetään usein vertauskuvana kalmaria (havaijiksi pepeke), jossa on kolme osaa: pää, vartalo ja lonkerot. Pää on lauseen tärkein osa ja usein verbi. Vartalo sijoittuu suoraan tämän jälkeen, ja on yleensä verbin subjekti. Kaikki muut lauseen osat, kuten objekti, sijoittuvat tämän jälkeen lonkeroiksi, ja sen edessä on usein preopositio kuten i tai ma. Lonkerot eivät myöskään ole pakollinen osa lausetta toisin kuin pää ja vartalo.
Ezzatollah Sahabi

Ezzatollah Sahabi
Ezzatollah Sahabi (5. toukokuuta 1930 – 31. toukokuuta 2011) oli iranilainen tutkija, humanisti, demokratia-aktivisti, poliitikko ja parlamentin jäsen. Hän oli iranilaisen kansallispuolueen uskonnollisen liikkeen johtaja vuodesta 2003 kuolemaansa 2011.
Sahabi oli nykyisin kielletyn lehden Iran-e Farda (Huomisen Iran) toimituspäällikkö.
Yksityiselämä

Sahabi syntyi 5. toukokuuta 1930 Teheranissa Iranissa. Hänen isänsä Yadollah Sahabi oli yksi Iranin vuoden 1979 vallankumouksen vaikuttajista.
Sahabi oli naimisissa Zahra Ataein kanssa, jonka eno oli Mehdi Bazargan. Heillä oli yksi poika ja tytär. Huhtikuussa 2011 Sahabia hoidettiin Persian sairaalassa, ja 1. toukokuuta 2011 hän vaipui koomaan. Hän kuoli 81-vuotiaana 31. toukokuuta 2011.
Sotilaat ja Sahabin kannattajat sekä perhe ottivat yhteen seuraavana päivänä hänen hautajaisissaan, ja siinä yhteydessä Sahabin tytär Haleh Sahabi kuoli. Hän kuoli sydänpysähdykseen.
Ferdinand Verbiest

Ferdinand Verbiest vuonna 1736 julkaistussa ranskalaisessa kirjassa.
Ferdinand Verbiest (9. lokakuuta 1623 – 28. tammikuuta 1688) oli flaamilainen jesuiittalähetyssaarnaaja Kiinassa Qing-dynastian aikana. Verbiest tunnetaan myös kiinalaisella nimellä Nan Huairen. Hän toimi myös diplomaattina, kartanpiirtäjänä ja kääntäjänä laajan kielitaitonsa ansiosta.[lähde? ]
Ezra Sambu

| Mitalit> Maa:   Kenia.Miesten yleisurheilu.Afrikan kisat  | Mitalit> Maa:   Kenia.Miesten yleisurheilu.Afrikan kisat  | Mitalit> Maa:   Kenia.Miesten yleisurheilu.Afrikan kisat  | Maa:   Kenia> Miesten yleisurheilu. |
| --- | --- | --- | --- |
|  Kultaa | Abuja 2003 | 400 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Brazzaville 2004 | 400 m |  |
Ezra Kenyoke Sambu (s. 4. syyskuuta 1978) on kenialainen pikajuoksija, joka erikoistui 400 metrille.
Sambu edusti Keniaa Sydneyn olympialaisissa 2000 karsiutuen 200 metrillä ensimmäisellä kierroksella ja Ateenan kesäolympialaisissa 2004 yltäen 400 metrillä välieriin. Hän kilpaili 400 metrillä myös kaksissa MM-kilpailuissa, Edmontonissa 2001 sekä Pariisissa 2003 mutta jäi molemmissa kisoissa alkuerien neljänneksi.
Sambu saavutti 400 metrillä Afrikan kisojen kultaa Abujassa 2003 ja Afrikan-mestaruuskisojen hopeaa Brazzavillessä 2004. Hän voitti yhteensä yhdeksän Kenian mestaruutta eri pikamatkoilla.
Henkilökohtaiset ennätykset

Lähde:
| Matka | Aika | Paikka | Päivä |
| --- | --- | --- | --- |
| 100 m | 10,51 | Nairobi | 22. heinäkuuta 2000 |
| 200 m | 20,71 | Nairobi | 22. heinäkuuta 2000 |
| 300 m | 34,00 | Manaus | 9. helmikuuta 2002 |
| 400 m | 44,43 | Nairobi | 26. heinäkuuta 2003 |
Espanjan kirjallisuus

Espanjan kirjallisuuteen voidaan lukea millä tahansa Espanjan tai sen itsehallintoalueiden virallisella kielellä (esimerkiksi espanjan eli kastilian kieli, katalaani, galego, baskin kieli) kirjoitettu kirjallisuus. Espanjankielinen kirjallisuus taas eroaa Espanjan kirjallisuudesta sikäli, että espanjan kielellä julkaistaan kirjallisuutta myös useissa Latinalaisen Amerikan maissa.
Espanjan kirjallisuuteen kuuluvat muun muassa seuraavat alalajit:
Katalaaninkielinen kirjallisuus
Espanjankielinen kirjallisuus, johon luetaan kuuluvaksi myös Latinalaisen Amerikan maissa julkaistu espanjankielinen kirjallisuus
Galegon eli galician kielellä kirjoitettu kirjallisuus
Baskinkielinen kirjallisuus
Myös aragonian ja asturian kielillä on julkaistu jonkin verran kirjallisuutta.
Espanjalaisia kirjailijoita > Nobel-palkitut

José Echegaray y Eizaguirre (1832–1916)
Jacinto Benavente y Martinez (1866–1954)
Juan Ramón Jiménez (1881–1957
Vicente Aleixandre (1898–1984)
Camilo José Cela (1916–2002)
Espanjalaisia kirjailijoita > Muita

Miguel de Cervantes (1547–1616)
Pedro Calderón de la Barca (1600–1681)
Miguel de Unamuno (1864–1936)
Federico García Lorca (1898–1936)
Gonzalo Torrente Ballester (1910–1999)
Europan metroasema

Europa on Sevillan metron linjan 1 asema Montequinton kaupunginosassa Dos Hermanasissa Sevillan kaupungin kaakkoispuolella. Asema on maanalainen ja se on avattu 23. marraskuuta 2009. Se on saanut nimensä Avenida de Europa -kadusta, jonka varrella aseman sisäänkäynti sijaitsee.
Etelä-Sudanin kansanäänestys itsenäisyydestä 2011

Etelä-Sudan (Kansanäänestys pidetty)  Abyei (Tarkoitus oli äänestää myöhemmin, ei toteutunut)  Kiistanalaiset alueet (Äänestyksen pitäminen epäselvää, ei toteutunut)
Etelä-Sudanin kansanäänestys itsenäisyydestä oli Etelä-Sudanissa tammikuussa 2011 pidetty kansanäänestys siitä, pitäisikö alueen jäädä osaksi Sudania vai itsenäistyä. Äänestyksen tuloksena Etelä-Sudan itsenäistyi 9. heinäkuuta 2011.
Tapahtumat

Äänestys alkoi 9. tammikuuta ja päättyi 15. tammikuuta 2011. Äänestyksen päivämäärästä päätettiin vuonna 2005 Afrikan pisimmän sisällissodan päättyessä. Äänestys sai aikaan kahakoita, joissa kuoli useita ihmisiä. Äänestystä valvomassa oli 3000 vaalitarkkailijaa. Myös YK:n rauhanturvaajia oli valvomassa äänestystä. Lisäksi äänestystä oli seuraamassa useita länsimaisia julkisuuden henkilöitä, kuten YK:n entinen pääsihteeri Kofi Annan, Yhdysvaltain entinen presidentti Jimmy Carter sekä näyttelijä George Clooney.
Kansanäänestyksessä 98,83 prosenttia tuki alueen itsenäistymistä, joka tapahtui 9. heinäkuuta 2011.
Koska suurin osa Sudanin öljyvaroista sijaitsee Etelä-Sudanissa, pelättiin, että alueen itsenäistyminen johtaa kiistoihin alueiden omistuksesta tai jopa sotaan.
Abyein alue on öljyrikas alue, jonka oli tarkoitus äänestää myöhemmin samana vuonna siitä, jääkö alue osaksi Sudania vai liittyykö Etelä-Sudaniin. Sudan kuitenkin miehitti alueen toukokuussa 2011 ja ilmoitti, ettei hyväksy Etelä-Sudanin itsenäistymistä, mikäli se yrittää liittää Abyein itseensä. Lokakuussa 2013 ngok dinka -kansa, jolla on vahva yhteys Etelä-Sudanin dinkoihin, järjesti kansanäänestyksen, jossa liittyminen Etelä-Sudaniin sai ylivoimaisen kannatuksen. Alueella elävät misseriya -paimentolaiset eivät kuitenkaan osallistuneet äänestykseen eikä mikään taho ole tunnustanut Abyein kansanäänestystä.
Tulokset

Äänestystuloksen perusteella eteläsudanilaiset valitsivat maan itsenäistymisen.
| Vaihtoehto | Äänet | Osuus |
| --- | --- | --- |
| Kyllä | 3 792 518 | 98,83% |
| Ei | 44 888 | 1,17% |
| Hyväksyttyjä ääniä | 3 837 406 | 99,62% |
| Hylätyt tai tyhjät äänet | 14 588 | 0,38% |
| Yhteensä | 3 851 994 | 100% |
| Lähde: | Lähde: |  |
Aiheesta muualla

Kuvia tai muita tiedostoja aiheesta Etelä-Sudanin kansanäänestys itsenäisyydestä 2011 Wikimedia Commonsissa
Elämän tarkoitus (albumi)

| Elämän tarkoitus Kolmas Nainen |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Tuottaja(t): Mikko Karmila
 Tyylilaji: suomirock
 Kesto: 39.53
 Levy-yhtiö: Sonet
Listasijoitukset
  Suomen virallinen lista: 1.
Kolmannen Naisen muut julkaisut
| Hyvää ja kaunista 1990 | Elämän tarkoitus 1991 | Tiheän sisään 1992 |
Elämän tarkoitus on suomalaisen Kolmannen Naisen viides studioalbumi. Se julkaistiin vuonna 1991.
Albumi ylsi Suomen virallisen listan ensimmäiselle sijalle, ja se pysyi listalla yhteensä 27 viikkoa.
Kappaleet

A-puoli
Ote talonkirjasta – 3.01
Elämän tarkoitus – 4.16
Kovalla kädellä – 3.15
Ulkopuolella ikkunan – 2.23
Ei kenenkään maa – 3.28
Pakkopaita – 3.15
B-puoli
Lautalla – 3.44
Uupumusharhaa – 2.33
Pitkin vihreätä linjaa – 2.41
Pikkumies – 3.23
Helsinki – 3.46
Kiitti jätkät – 3.58
Kokoonpano

Sakari Pesola – kitara, gis-soitin
Pauli Hanhiniemi – laulu, huuliharppu, haitari
Timo Kivikangas – kitara
Raimo Valkama – basso
Pasi Kallioniemi – lyömä-, ravistelu- ja sellaiset soittimet
Fantasiakakku

Jääkiekkofanin kakku.
Kukkasilla koristeltu kakku äitienpäiväksi.
Fantasiakakku on yksilöllinen ja persoonallinen, toiveiden mukaan valmistettu täytekakku.
Fantasiakakku kuorrutetaan kreemillä tai sokerimassalla.
Kakussa on sokerimassasta tai suklaasta valmistettuja koristeita tai kakkukuvia.
Fantasiakakku suunnitellaan yksilöllisesti.
Koristeissa ja värimaailmassa voidaan tuoda esille juhlien teemaa, aihetta tai tiettyä värimaailmaa, tyyliä tai vaikka syntymäpäiväsankarin tai juhlijan harrastusta tai muuta hänelle muuten tärkeää asiaa tai aihetta.
Fantasiaa

Fantasiaa voi viitata kahteen eri musiikkikappaleeseen:
”Fantasiaa”, Ami Aspelundin esittämä kappale, jolla Suomi osallistui vuoden 1983 Eurovision laulukilpailuun
”Fantasiaa”, Pariisin Kevään kappale, joka julkaistiin singlenä vuonna 2024.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fantasiaa”, voi hakea sivunnimihaulla, laajalla sivunnimihaulla tai tekstihaulla.
Geneve (kantoni)

| Geneven kantoni République et Canton de Genève |
| --- | --- |
 Kantonin pääkaupunki Geneve sijaitsee Genevenjärven rannalla.
 Lippu:  Vaakuna
 Kantoni sijaitsee Lounais-Sveitsissä.
 Koordinaatit: 46°12′N, 6°4′E 
Valtio:   Sveitsi
Kuntia:  45
Valaliiton jäseneksi:  1815
Hallinto:  
 – hallinnollinen keskus:  Geneve
Pinta-ala:  282,31 km² (21.)
 – maa:  245,74 km²
 – sisävesi:  Genevenjärvi: 36,57 km² 
Väkiluku (31.12.2019)  (vakinaiset asukkaat):  504 128 (6.)
 – väestötiheys:  1 788 as./km²
Kielet:  ranska 81 % englanti 12 % (2017)
Uskonnot:  katolisuus 32 %  reformoitu kirkko 9 % (2017)
BKT (2015, alustava):  47 mrd. Sfr (4.)
 – asukasta kohti:  98 000 Sfr (3.)
Lyhenteet:  
 – rekisterikilven tunnus:  GE
 
Kantonin internetsivut
Geneven tasavalta ja kantoni (ransk. République et Canton de Genève) on yksi Sveitsin 26 kantonista. Geneven kantoni, erityisesti Geneven kaupunki ja sen lähikunnat, on tunnettu monien kansainvälisten järjestöjen päämajoista. Kantoni on Sveitsin kantoneista pinta-alaltaan kuudenneksi pienin ja väestömäärältään kuudenneksi suurin.
Historia

Geneve oli kalvinistisen uskonpuhdistuksen keskus, ja alue on perinteisesti ollut protestanttista seutua. 1950-luvulta katolisten määrä on kasvanut ja nykyisin he ovat kantonissa suurin uskonnollinen ryhmä.
Geneve oli Sveitsin valtioliiton liittolainen vuodesta 1584. Helvetian tasavallan aikana (1798–1803) ja sen jälkeen aina vuoteen 1815, Geneve ei kuulunut Sveitsiin vaan Ranskaan. Kantoni liittyi Sveitsiin 1815.
Nykyisen laajuinen alue Genevestä muodostui 1810-luvulla, kun Geneve sai Pariisin rauhassa vuonna 1815 muun muassa Versoix’n ja Meyrinin alueet. Vuonna 1816 tehdyn Torinon sopimuksen mukaan Sveitsi – ja Geneven kantoni – laajeni Rhônejoen eteläpuolella ja Genevenjärven itäpuolella aiemmin Sardinian kuningaskuntaan kuuluneilla alueilla.
Sijainti

Geneven kantoni on maan läntisin kantoni, joka sijaitsee Genevejärven länsipään ympärillä ja sen laskujoen, Rhônen sekä Rhônen sivujoen Arven varrella. Ranskan ympäröi kantonia kaikilla muilla suunnilla paitsi pohjoisessa, jossa se rajoittuu Vaud’n kantoniin.
Hallinto

Kantonin hallitus, Conseil d'Etat (suom. valtioneuvosto), on seitsenjäseninen. Parlamentissa, ranskaksi Grand Conseilissa (suom. suuri neuvosto), on sata jäsentä.
Hallinto > Kunnat

Kantoni koostuu 45 kunnasta (vuodesta 1960 alkaen). Kantonin kaupungit eli yli 10 000 asukkaan kunnat ovat:
Väestö

Kantoni on ranskankielinen: 81 prosenttia asukkaista käyttää ranskaa pääkielenään (vuonna 2017). Kantonin suurin uskontokunta on katoliset, joita oli 32 prosenttia asukkaista vuonna 2017.
Vuoden 2019 lopussa kantonin vakinaisista asukkaista 40 prosenttia oli ulkomaalaisia. Osuus on maan suurin.
Talous

Kantonin työpaikoista 86 prosenttia oli vuonna 2017 palvelusektorilla. Teollisuudessa oli 13 prosenttia ja alkutuotannossa (maataloudessa) noin 0,5 prosenttia työpaikoista.
Talous > Matkailu

Matkailu on merkittävä elinkeino: matkailijoiden yöpymisten määrä hotelleissa ja muissa matkailuyrityksissä oli vuonna 2017 noin 3,1 miljoonaa.
Talous > Liikenne

Geneve on lounaisen Sveitsin liikenteen solmupiste. Geneven kansainvälinen lentoasema palvelee koko lounaista Sveitsiä sekä lähialueita Ranskan puolella.
Sveitsin moottoritie A1 alkaa Sveitsin ja Ranskan rajalta ja kulkee Genevenjärven pohjoisrantaa kantonin halki Vaud’hon. Moottoritie A1 jatkuu Ranskassa moottoritienä A41 etelään. Ranskan moottoritie A40 kulkee kantonin etelärajalla.
Lounaisen Sveitsin päärata alkaa Genevestä kulkien kantonin halki Lausanneen ja haarautuen edelleen Brigiin, Berniin ja Yverdon-les-Bainsiin. Lisäksi Geneve on Ranskan valtiollisen rautatieyhtiön SNCF:n rataverkon asema ja TGV-junaliikenteen pääasemia.
Genevenjärvellä on ympäri vuoden reittilaivaliikennettä.
Aiheesta muualla

Kuvia tai muita tiedostoja aiheesta Geneve (kantoni) Wikimedia Commonsissa
Geneven alueen muutoksia 1800-luvulla.
Geneven kantonin kunnat.
Erkki Rajamäki

| Erkki Rajamäki |
| --- | --- |

Henkilötiedot
Syntynyt: 30. lokakuuta 1978 (ikä 45) Vantaa, Suomi
Kansalaisuus:   Suomi
Jääkiekkoilija
Lempinimi:  Eki
Pelipaikka:  Laitahyökkääjä
Maila:  Left
Pituus:  187 cm
Paino:  98 kg
Pelaajaura
Pääsarjaura:  1998–2013
Seurat:  HIFK (SM-liiga) Newcastle Jesters (EIHL) HPK (SM-liiga) Worcester IceCats (AHL) Peoria Rivermen (AHL) Utah Grizzlies (ECHL) Blues (SM-liiga) Ilves (SM-liiga)
NHL-varaus:  216. varaus, 1999 Tampa Bay Lightning
Erkki Juhani Rajamäki (s. 30. lokakuuta 1978 Vantaa) on suomalainen entinen jääkiekkoilija, joka on uransa jälkeen on toiminut pelaajatarkkailijana. Vuosina 2013–2015 Rajamäki työskenteli Pittsburgh Penguinsille, ja vuodesta 2015 eteenpäin hän on tehnyt töitä Boston Bruinsille.
Rajamäki pelasi suurimman osan pelaajaurastaan SM-liigassa, saavuttaen yhden hopean ja kaksi pronssia.